Sinteza propunerilor și recomandărilor

la proiectul de decizie „Cu privire la amalgamarea voluntară a unităților administrativ-teritoriale”

	Nr.
	Autorul propunerii
	Conținutul propunerii/recomandării
	Decizia autorității publice

	1.
	Participanți la consultările publice
	Solicitarea de informații privind amplasarea Centrului Unic de Prestare a Serviciilor (CUPS).
	Acceptată. S-a explicat că CUPS va funcționa în cadrul primăriei și va facilita accesul cetățenilor la servicii publice electronice prin intermediul unui ghișeu unic.

	2.
	Participanți la consultările publice
	Solicitarea de clarificări privind serviciile care vor fi prestate în cadrul CUPS.
	Acceptată. S-a comunicat că, în prezent, prin CUPS sunt disponibile peste 60 de servicii publice electronice, iar lista acestora va fi extinsă pe măsura aderării altor instituții publice.

	3.
	Participanți la consultările publice
	Solicitarea de informații privind desemnarea centrului administrativ al viitoarei unități administrativ-teritoriale.
	Acceptată. S-a explicat că Grupul Comun de Lucru a desemnat municipiul Strășeni drept centru administrativ, având în vedere statutul de municipiu, numărul mai mare de locuitori și capacitatea administrativă și financiară superioară.


Concluzii

În cadrul consultărilor publice nu au fost formulate obiecții sau propuneri de modificare a conținutului proiectului de decizie. Întrebările adresate au avut caracter de clarificare și au vizat aspecte privind organizarea și implementarea procesului de amalgamare voluntară, funcționarea Centrului Unic de Prestare a Serviciilor și desemnarea centrului administrativ al noii unități administrativ-teritoriale. Explicațiile oferite de raportor au fost considerate suficiente de participanți.

Recomandare finală: Proiectul de decizie „Cu privire la amalgamarea voluntară a unităților administrativ-teritoriale” se recomandă spre examinare și aprobare de către Consiliul sătesc Scoreni, în forma propusă.

